อยากจะถามว่า ทำหมันแล้วเมื่อ4เดือนก่อน หลังจากคลอดเสดประจำเดือนมาต้นเดือนปกติ นอนกับแฟนแตกในทุกครั้งเพราะคิดว่าไม่ท้อง แต่ตอนนี้จะประจำเดือนยังไม่มา ฉี่บ่อยมาก2-3ได้แล้วค่ะ นอกจากนั้นปกติดีค่ะ แค่ประจำเดือนไม่มา ฉี่บ่อยค่ะ
สวัสดีค่ะ การทำหมันเป็นการคุมกำเนิดถาวร ที่มีโอกาสตั้งครรภ์ได้น้อยมากๆ ประมาณ 3-4 คนใน 10,000 คน หลังจากทำหมันมาแล้ว ประจำเดือนจะมาปกติ เพราะไม่ได้ตัดมดลูกหรือรังไข่ออกไป เพียงแต่ผูกท่อนำไข่ ทำให้ไข่ไม่สามารถมาผสมกับอสุจิได้เท่านั้นการที่ประจำเดือนไม่มาหลังจากทำหมัน นึกถึงสาเหตุจากการตั้งครรภ์ได้น้อยมาก อาจจะมีสาเหตุอื่นๆที่จะต้องหาก่อนเช่นความผิดปกติของมดลูกหรือรังไข่ หรือการทำงานของต่อมไทรอยด์ที่ผิดปกติ หรือการเข้าสู่วัยทองกรณีอายุเกิน 40 ปีขึ้นไป ส่วนเรื่องการปัสสาวะบ่อยนั้น อาจจะเกิดได้จาก กระเพาะปัสสาวะอักเสบ นิ่วในทางเดินปัสสาวะ กรวยไตอักเสบ หรือสาเหตุอื่นๆเช่นเบาหวาน เบาจืด เป็นต้นควรไปพบแพทย์เพื่อตรวจหาสาเหตุของปัสสาวะบ่อยเพิ่มเติมต่อไป อาจแจ้งแพทย์เรื่องประจำเดือนไม่มา เพื่อยืนยันการตั้งครรภ์ดูก่อน และตรวจหาสาเหตุทางมดลูกหรือรังไข่อีกครั้งค่ะ ในระหว่างนี้ไม่ซื้อยาปรับฮอร์โมนใดๆมาใช้เอง ดื่มน้ำมากๆ และไม่กลั้นปัสสาวะ